"શિક્ષક કભી સાધારણ નહી હોતા પ્રલય ઓર નિર્માણ ઉસકી ગોદમે પલતે" ચાણક્યનું આ વિધાન છેલ્લા બે દિવસથી રાણપુર તાલુકાના શિક્ષણ જગતમા સાર્થક થતુ જોવા મળી રહ્યુ છે. રાણપુરની શાળામાં ૧૭ વર્ષથી ફરજ બજાવતા વનરાજસિંહ ચાવડાને સરકાર દ્વારા આચાર્યનું પ્રમોશન અપાયું છે અને મેરિટ મુજબ શિક્ષક નક્કી કરે તે શાળામાં તેમને સ્થાન મળી શકે તેમ છે ત્યારે આ શિક્ષકને હવે પોતાની જન્મભૂમિ ખસ ગામમાં લઇ જવા ગ્રામજનોએ વિનંતી કરતા શિક્ષક ખસગામે સેવા આપવા તૈયાર થયા છે તો બીજી તરફ રાણપુરની શાળાના વિદ્યાર્થીઓએ સોમવારે ઉપવાસ આંદોલન કરીને શિક્ષકને શાળામાંથી ન જવા આજીજી કરીને શાળામાં શિક્ષણ કાર્ય ઠપ કરી દીધુ હતું તો ખસ ગામના લોકોઅે મંગળવારે બેઠક યોજીને જો શિક્ષક વતનમાં નહી આવે તો ગ્રામજનો આંદોલન કરશે તેવી ચીમકી ઉચ્ચારી છે.